FI Euroopan unionin virallinen lehti L 365/44

NEUVOSTON ASETUS (EU) N:o 1350/2014,

annettu 15 päivänä joulukuuta 2014,

Madagaskarin tasavallan ja Euroopan yhteisön välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan mukaisten kalastusmahdollisuuksien jakamisesta

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,

ottaa huomioon Euroopan komission ehdotuksen,

sekä katsoo seuraavaa:

(1) Neuvosto hyväksyi 15 päivänä marraskuuta 2007 asetuksen (EY) N:o 31/2008 (1) Euroopan yhteisön ja Madagaskarin tasavallan välisen kalastuskumppanuussopimuksen, jäljempänä ’sopimus’, tekemisestä. Sopimuksen nykyisen pöytäkirjan voimassaolo päättyy 31 päivänä joulukuuta 2014.

(2) Sopimuksen uusi pöytäkirja (2), jäljempänä ’pöytäkirja’, parafoitiin 19 päivänä kesäkuuta 2014. Pöytäkirjassa unionin aluksille myönnetään kalastusmahdollisuuksia Madagaskarin tasavallan lainkäyttövaltaan kuuluvalla kalastusalueella.

(3) Neuvosto hyväksyi 15 päivänä joulukuuta 2014 päätöksen 2014/929/EU (3), joka koskee pöytäkirjan allekirjoittamista ja sen väliaikaista soveltamista.

(4) Olisi määriteltävä jäsenvaltioiden kalastusmahdollisuuksien jakoperusteet pöytäkirjan soveltamisajaksi.

(5) Jos vaikuttaa siltä, ettei unionille pöytäkirjan nojalla myönnettyjä kalastusmahdollisuuksia käytetä täysimääräisesti, komissio ilmoittaa siitä asianomaisille jäsenvaltioille neuvoston asetuksen (EY) N:o 1006/2008 (4) 10 artiklan 1 kohdan mukaisesti. Jos asianomainen jäsenvaltio ei vastaa neuvoston vahvistaman määräajan kuluessa, sen katsotaan vahvistaneen, etteivät sen alukset käytä kalastusmahdollisuuksiaan täysimääräisesti kyseisenä aikana. Neuvoston olisi vahvistettava kyseinen määräaika.

(6) Pöytäkirjan 15 artiklassa määrätään, että unionin alusten kalastustoiminnan jatkamisen varmistamiseksi molempien sopimuspuolten on mahdollista soveltaa pöytäkirjaa väliaikaisesti sen allekirjoituspäivästä mutta kuitenkin aikaisintaan 1 päivästä tammikuuta 2015.

(7) Tätä asetusta olisi sovellettava pöytäkirjan allekirjoituspäivästä mutta kuitenkin aikaisintaan 1 päivästä tammikuuta 2015,

ON HYVÄKSYNYT TÄMÄN ASETUKSEN:

1 artikla

1. Pöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti:

a) nuottaa käyttävät tonnikala-alukset: Espanja: 20 alusta Ranska: 19 alusta Italia: 1 alus;

b) pintasiima-alukset, joiden vetoisuus on yli 100 GT: Espanja: 18 alusta Ranska: 9 alusta Portugali: 5 alusta;

c) pintasiima-alukset, joiden vetoisuus on enintään 100 GT: Ranska: 22 alusta.

2. Unionin pintasiima-aluksille pöytäkirjan liitteessä vahvistettu enimmäismäärä tonnikalojen ja niiden kaltaisten lajien kanssa pyydetyille haikaloille jaetaan jäsenvaltioiden kesken seuraavasti:

Espanja: 207 tonnia Ranska: 34 tonnia Portugali: 9 tonnia.

3. Asetusta (EY) N:o 1006/2008 sovelletaan rajoittamatta sopimuksen soveltamista

4. Jos 1 kohdassa tarkoitettujen jäsenvaltioiden kalastuslupahakemukset eivät kata pöytäkirjassa vahvistettuja kalastusmahdollisuuksia kokonaan, komissio ottaa asetuksen (EY) N:o 1006/2008 10 artiklan mukaisesti huomioon minkä hyvänsä muun jäsenvaltion kalastuslupahakemuksen.

5. Asetuksen (EY) N:o 1006/2008 10 artiklan 1 kohdassa tarkoitettu määräaika, jonka kuluessa jäsenvaltion on ilmoitettava siitä, ettei se käytä pöytäkirjan mukaisesti myönnettyjä kalastusmahdollisuuksiaan täysimääräisesti, on kymmenen työpäivää päivästä, jona komissio ilmoittaa asianomaiselle jäsenvaltiolle, ettei kaikkia kalastusmahdollisuuksia ole käytetty.

2 artikla

Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

Sitä sovelletaan pöytäkirjan allekirjoituspäivästä mutta kuitenkin aikaisintaan 1 päivästä tammikuuta 2015.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä joulukuuta 2014. Neuvoston puolesta Puheenjohtaja M. MARTINA

(1) EUVL L 15, 18.1.2008, s. 1.

(2) Pöytäkirja Madagaskarin tasavallan ja Euroopan yhteisön välisessä kalastuskumppanuussopimuksessa määrättyjen kalastusmahdollisuuksien ja rahoitustuen vahvistamisesta (katso tämän virallisen lehden sivu 8).

(3) Katso tämän virallisen lehden sivu 6.

(4) Neuvoston asetus (EY) N:o 1006/2008, annettu 29 päivänä syyskuuta 2008, yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden alusten pääsystä yhteisön vesille, asetusten (ETY) 2847/93 ja (EY) 1627/94 muuttamisesta sekä asetuksen (EY) 3317/94 kumoamisesta (EUVL L 286, 29.10.2008, s. 33).